ທ່ານ Trump ສັບຊ້ອນ ພວກ​ຜູ້ນຳ​ ລະດັບສູງ ໃນການໂຄສະນາຫາສຽງ ຂອງທ່ານ
ທ່ານ Manafort ໄດ້ປະເຊີນໜ້າກັບກວດສອບ ​ໃນສາຍສຳພັນຂອງທ່ານ ກັບອະດີດ ປະທານາທິບໍດີ ຂອງຢູເຄຣນ ທ່ານ Viktor Yanukovich ທີ່ນິຍົມຣັດເຊຍ.
ຜູ້ສະໝັກແຂ່ງຂັນເປັນປະທານາທິບໍດີ ຈາກພັກຣີພັບບລີກັນ ທ່ານ Donald Trump ໄດ້ສັບຊ້ອນ ພວກຜູ້ນຳໃນລະດັບສູງຂອງການໂຄສະນາຫາສຽງທ່ານໃນວັນພຸດມື້ນີ້ ບໍ່ເຖິງ 3 ເດືອນ ກ່ອນທີ່ຊາວ ອາເມຣິກັນ ຈະເລືອກເອົາຜູ້ທີ່ຈະເຂົ້າໄປກຳຕຳແໜ່ງ ຢູ່ທຳນຽບຂາວ ໃນເດືອນມັງກອນນີ້ ທ່ານໄດ້ວ່າຈ້າງ ທ່ານ Stephen Bannon ຜູ້ບໍລິຫານອາວຸໂສຂອງ ເວັບໄຊຂ່າວ Breitbart ທີ່ອານຸລັກນິຍົມ ໃຫ້ເປັນຫົວໜ້າບໍລິຫານງານ ການໂຄສະນາຫາສຽງ ແລະ ໄດ້ເລື່ອນຊັ້ນນັກວິເຄາະຫາງສຽງ Kelly Conway ໃຫ້ເປັນຜູ້ຈັດການ ການ ໂຄສະນາຫາສຽງ ທ່ານ Trump ໄດ້ກ່າວຢູ່ໃນຖະແຫຼງການສະບັບນຶ່ງວ່າ ການໂຄສະນາຫາສຽງຂອງທ່ານກ່າວວ່າ ຕຳແໜ່ງຂອງທ່ານ Bannon ຈະບໍ່ພົວພັນນຳການກຳກັບພວກພະນັກງານແລະການໂຄສະນາຫາສຽງ ຕ່າງໆ ໃນຂະນະທີ່ນາງ Conway ຈະເພັ່ງເລັງໃສ່ເລື້ອງຂໍ້ຄວາມ ແລະ ຈະເດີນທາງໄປກັບຜູ້ສະໝັກເປັນປະຈຳ ທ່ານ Trump ກ່າວວ່າ ການເຄື່ອນໄຫວນີ້ຈະບໍ່ກະທົບຕໍ່ບົດບາດຂອງ ທ່ານ Paul Manafort ຜູ້ທີ່ໄດ້ບໍລິຫານງານ ການໂຄສະນາຫາສຽງ ນັບຕັ້ງແຕ່ ທ່ານ Trump ໄດ້ໄລ່ອະດີດຫົວໜ້າໂຄສະນາຫາສຽງທ່ານ Corey Lewandowski ອອກ ໃນ ເດືອນມິຖຸນາ ເປັນຕົ້ນມາ ທ່ານ Manafort ໄດ້ປະເຊີນໜ້າກັບກວດສອບ ໃນສາຍສຳພັນຂອງທ່ານ ກັບອະດີດ ປະທານາທິບໍດີຂອງຢູເຄຣນ ທ່ານ Viktor Yanukovich ທີ່ນິຍົມຣັດເຊຍ ຜູ້ທີ່ຖືກ ຂັບໄລ່ອອກ ຈາກຕຳແໜ່ງໃນປີ 2014 ການສັບຊ້ອນຕຳແໜ່ງໃໝ່ ໃນວັນພຸດມື້ນີ້ ມີຂຶ້ນບໍ່ເທົ່າໃດມື້ ຫຼັງຈາກທີ່ໜັງສືພິມ New York Times ໄດ້ລາຍງານວ່າ ມີບັນຊີລັບ ຈຳນວນໜຶ່ງ ຢູ່ໃນຢູເຄຣນ ທີ່ສະແດງໃຫ້ເຫັນເຖິງການຈ່າຍເງິນສົດ ຈຳນວນ 12 ລ້ານ 7 ແສນ ໂດລາ ໃຫ້ແກ່ ທ່ານ Manafort ທ່ານ Manafort ໄດ້ປະຕິເສດວ່າ ບໍ່ໄດ້ຮັບຄ່າຈ້າງໃດໆ ເປັນເງິນສົດ ທີ່ບໍ່ໄດ້ຈົດລົງ ໃນບັນຊີ ສຳລັບວຽກງານຂອງທ່ານ ຢູ່ໃນ ຢູເຄຣນ ໂດຍເອີ້ນການກ່າວຫານັ້ນ ວ່າ ທ່ານ Trump ກຳລັງລົງແຂ່ງຂັນ ເອົາຕຳແໜ່ງຈາກການເລືອກຕັ້ງ ຄັ້ງທຳອິດຂອງທ່ານ ແລະ ກຳລັງມີຄະແນນເປັນຮອງ ຄູ່ແຂ່ງຈາກພັກເດໂມແຄຣັດ ທ່ານນາງ Hillary Clinton ປະມານ 6 ເປີເຊັນ ໃນການຢັ່ງຫາງສຽງທົ່ວປະເທດ ສ່ວນການໂຄສະນາຫາສຽງຂອງທ່ານນາງ Clinton ໄດ້ຮຽກຮ້ອງໃຫ້ມີການເຜີຍແບ ຢ່າງຄົບຖ້ວນ ການພົວພັນໃດໆ ລະຫວ່າງ ສ່ວນບຸກຄົນ ທີ່ນິຍົມຣັດເຊຍ ແລະ ທ່ານ Manafort ຫຼື ບຸກຄົນໃດໆອື່ນອີກ ຈາກທີມງານຂອງທ່ານ Trump